[image: image1.png]ROMANIA




Parlamentul  României

Camera  Deputaţilor

	Comisia pentru industrii

            si servicii

    Bucureşti, 28.06.2007
          Nr. 23/188/2007
	Comisia pentru sănătate şi familie
              Bucureşti, 28.06.2007
nr.28/316/2007


BIROUL PERMANENT
AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru completarea art. 17 din Legea nr.95/2006 privind reforma în domeniul sănătăţii, trimis Comisiei pentru industrii şi servicii şi Comisiei pentru sănătate şi familie, pentru dezbatere şi avizare în fond, cu adresa nr. PL.X. 461 din 11 iunie 2007.
Prin obiectul său de reglementare, proiectul de lege face parte din categoria legilor organice, ca şi legea de bază asupra căreia intervine legislativ.
	PREŞEDINTE,

Dep. Iulian Iancu

	PREŞEDINTE,

Dep. Acad. Prof. Dr. Mircea Ifrim

Parlamentul  României

Camera  Deputaţilor

	Comisia pentru industrii şi servicii
           Bucureşti, 28.06.2007
              Nr. 23/188/2007
	                                Comisia pentru sănătate  şi familie
                                          Bucureşti, 28.06.2007
                                                nr.28/316/2007


RAPORT   COMUN
asupra proiectului de Lege pentru completarea art. 17 din Legea nr.95/2006 

privind reforma în domeniul sănătăţii
În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii şi Comisia pentru sănătate şi familie  au fost sesizate, în vederea dezbaterii şi avizării în fond, cu proiectul de Lege pentru completarea art. 17 din Legea nr.95/2006 privind reforma în domeniul sănătăţii, transmis cu adresa nr. PL-x 461 din 11 iunie 2007.

Proiectul de lege a fost adoptat de Senat în şedinţa din 6 iunie 2007.



La întocmirea raportului s-au avut în vedere avizul nr. 516 din 24.04.2007 al Consiliului Legislativ, ale cărui observaţii şi propuneri au fost preluate de către Senat şi punctul de vedere, nr. 1072 din 11.05.2007, al Guvernului  care transmite că nu susţine adoptarea acestei iniţiative legislative.


Proiectul de lege are ca obiect de reglementare completarea cu un nou alineat a art. 17 din Legea nr. 195/2006, în sensul introducerii atribuţiei autorităţilor de sănătate publică judeţene şi a municipiului Bucureşti de a administra, în numele Ministerului Sănătăţii Publice, locuinţe destinate specialiştilor din sistemul de sănătate, construite de către Agenţia Naţională pentru Locuinţe sau prin alte surse de finanţare, pe terenurile aflate în domeniul public al statului şi în administrarea Ministerului Sănătăţii Publice.
La dezbaterea proiectului de lege au participat, în calitate de invitaţi, în conformitate cu prevederile art. 55 din Regulamentul Camerei Deputaţilor, republicat, din partea Ministerului Sănătăţii Publice: doamnele Marcela Iordache şi Ioana Munteanu şi din partea Agenţiei Naţionale pentru Locuinţe: domnul Gheorghe Popescu – preşedinte.

                     Proiectul de lege a fost dezbătut de cele două comisii sesizate în fond, în şedinţe separate.
La lucrările Comisiei pentru sănătate şi famile, din data de 19 iunie 2007, au fost prezenţi un număr de 15 deputaţi, fiind absent motivat 1 deputat, raportul la proiectul de lege fiind admis 11 voturi pentru şi 2 voturi împotrivă.

Comisia pentru industrii şi servicii a dezbătut proiectul de lege, în şedinţele din 20 şi 27 iunie 2007, în prezenţa unui număr de 17 deputaţi din totalul de 23 , acesta fiind admis cu unanimitate de voturi.

Prin obiectul său de reglementare, proiectul de lege face parte din categoria legilor organice, ca şi legea de bază asupra căreia intervine legislativ.
Potrivit prevederilor art. 75 din Constituţia României, republicată, şi ale art.86 din Regulamentul Camerei Deputaţilor, proiectul de lege este de competenţa decizională a Camerei Deputaţilor.

În urma dezbaterilor, Comisiile propun  Plenului Camerei Deputaţilor adoptarea proiectului de lege cu amendamente admise.
A M E N D A M E N T E   A D M I S E

	Nr.

crt.
	Textul proiectului de Lege

adoptat de Senat


	Amendamente admise
	Motivaţia

	0
	1
	2
	3

	1.
	Lege 

pentru completarea art.17 din Legea nr.95/2006 privind reforma în domeniul sănătăţii


	Nemodificat
	

	2.
	Articol unic. După alin.(2) al art.17 din Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se introduce un alineat nou, alin.(3), cu următorul cuprins:


	Nemodificat


	

	3.
	„(3) Autorităţile de sănătate publică judeţene şi a municipiului Bucureşti administrează, în numele Ministerului Sănătăţii, locuinţele construite de către Agenţia Naţională pentru Locuinţe sau prin alte surse de finanţare pe terenurile aflate în domeniul public al statului şi în administrarea Ministerului Sănătăţii, destinate specialiştilor din sistemul de sănătate. Activitatea de administrare se reglementează prin norme aprobate prin hotărâre a Guvernului.”


	„(3) Autorităţile de sănătate publică judeţene şi a municipiului Bucureşti administrează, în numele Ministerului Sănătăţii, locuinţele construite de către Agenţia Naţională pentru Locuinţe în cadrul Programului de construcţii locuinţe pentru tineri, destinate închirierii, subprogramul privind construcţia  locuinţelor în regim de închiriere, de care pot beneficia medicii rezidenţi şi alţi tineri specialişti din sistemul de sănătate, sau prin alte surse de finanţare pe terenurile aflate în domeniul public al statului şi în administrarea Ministerului Sănătăţii. Activitatea de administrare se reglementează prin norme aprobate prin hotărâre a Guvernului.”

Dep. Iulian Iancu – PSD


	Completarea necesară, în corelare cu denumirile adoptate prin alte acte normative.


PREŞEDINTE,                             



   PREŞEDINTE,

           Iulian Iancu                                                                  Dep. Acad. Prof. Dr. Mircea Ifrim

                             Secretar,                                                                                 Secretar,

                    Aurelia Vasile                                                                   Dep. Dr. Ion Luchian
Consilier,

Silvia Vlăsceanu

